Лука Р. Крстић
Лука Р. Крстић (Доњи Дејан, код Власотинца, 11. новембар 1941) професор је српског језика, пише поезију, књижевне огледе и критике.

Биографија 
Лука Р. Крстић завршио је Учитељску школу у Пироту 1961. године, а 1965. дипломирао је на Филозофском факултету у Скопљу, на групи Југословенска књижевност и српскохрватски језик. На истом факултету је магистрирао 1986. године. 
У листовима и књижевним часописима објављивао је поезију, књижевне огледе и критике, а посебно интересовање било је за књижевно стваралаштво завичајних аутора.
Од 1965. до 2000. године био је професор власотиначке Гимназије, а од 2000. до 2009. године радио је као професор Високе школе струковних студија за васпитаче у Пироту.
Рад у образовању никада није прекидао, а паралелно, волонтерски, обављао је бројне друштвене функције у Власотинцу. Тако, био је: помоћник генералног директора Образовног центра; потпредседник Скупштине општине Власотинце; директор Културног центра; кратко време уредник листа Власина; директор Дирекције Винског бала; председник Књижевног клуба Росуља; главни и одговорни уредник локалне ТВ Росуља.

Књижевно стваралаштво 
 Године маслачка, песме, Информативни лист Власина, Власотинце, 2002
 Песничка сазвежђа над Власином-критике, огледи, прикази, Народна библиотека Десанка Максимовић, Власотинце, 2011
 Кад липе замиришу, песме, Народна библиотека Десанка Максимовић, Власотинце, 2011
 Власотинце, Културни центар, Власотинце, 1996

Заступљен у публикацијама 
 Росуљци, поезија власотиначких песника, Књижевни клуб Росуља, Власотинце, 1992
 Освит, Лесковац, 13-14, 1996
 Власотиначки небосклони, Основна школа 8. октовар, Културни центар, Власотинце, 1997
 Крилате руке љубави, избор из љубавног поетског стваралаштва просветних радника, Просветни преглед, Београд, 2004

Аутор чланака 
 Небиднина Аце Шопова, Наше стварање, Лесковац, 3-4, 1988
 Интимна лирика на релацији-традиционално и модерно у послератној српској поезији, Наше стварење, Лесковац, 1-2, 1991
 Значај игре у психофизичком животу деце предшколског узраста, са посебним освртом на језичке игре и развој говора, Власина, 95-96, 2001 m
 Симболичка игра и вербална комуникација, Лесковачки дневник, 3, 2001
 Интеракција као облик и метод у раду на развоју говора у предшколској установи-огледи и искуства, Виша школа за образовање васпитача, Пирот, 9, 2003
 Стваралаштво и креативност младих на делу, Зборник радова, Фондација даровитих, Власотинце,2006
 Власотиначка песничка панорама на размеђу два миленијума, Власотиначки зборник, 3, 2009

Референце

Литература 
 
 
 
 Душица Потић, Песничка бразда Луке Крстића, Песничка сазвежђа над Власином, Власотинце, (2011). стр. 193-201
 Ивко Јовановић, Лирски записи у природи, Године маслачка, Власотинце, (2002). стр. 65-70
 Данило Коцић, Мирис тишине у песмама Луке Крстића, Кад липе замиришу, Власотинце, (2011). стр. 71-75

Рођени 1941.
Власотинчани
Српски књижевници
Српски професори